Rõuge lasteaia hoolekogu koosolek  
  
PROTOKOLL

22. oktoober 2018

Algus: 17.00

Lõpp 19.52

Osavõtjad:   
Eva Tuusis (Marjakeste rühma esindaja)  
Regina Ermel (Tõrukeste rühma esindaja)  
Kaidi Jeedas (Lepatriinude rühma esindaja)  
Kaisa Hallop (Puhhikeste rühma esindaja)  
Inge Vene (Pedakoogilise nõukogu esindaja)  
Ave Uibu (Pääsupoegade rühma esindaja)  
Linda Jürs (Ujumis- ja liikumisõpetaja)  
Ene Mõttus (Rõuge Lasteaia direktor)  
Liivi Zopp (Rõuge Lasteaia õppealajuhataja)  
  
Kairi Põld (Pääsupoegade rühma õpetaja)  
  
1. Kairi Põld sõnavõtt Pääsupoegade rühma ujumise osas  
2. Arutelu ujumiskorralduse ja ujumisõpetaja täistööajaga töökoha üle  
3. Muudatused Direktori töös  
4. Lasteaed 50  
5. Muud arutlusele tulnud teemad

1. Õpetaja Kairi Põld sõnavõtt Pääsupoegade rühma ujumise osas  
 Selgitati, miks on vajalik 2018/19 õ.a koolieelikute rühma ujumistunnid paigutada ühele päevale. Toodi välja praeguse koolieelikute rühma laste väga erinev tase ja laste erinev iseloom. Õppetöö parimaks korraldamiseks peetakse mõistlikuks ujumine korraldada ühel päeval nädalas.   
 Olles kuulnud õpetaja poolseid argumente ja Pääsupoegade rühma esindaja hoolekogus kinnitas enda kogutud andmete põhjal, et ka lapsevanemad on nõus ujumisgraafikuga mille järgi on ujumistunnid Pääsupoegade rühmal 2018/10 õ.a ühel korral nädalas.   
  
2. Arutelu ujumiskorralduse ja ujumisõpetaja täistööajaga töökoha üle  
 Põgusalt arutleti erinevatest viisidest graafiku koostamisel. Direktor tõi välja põhilised punktid, mida on vaja, et luua 1.0 koormusega töökoht ujumisõpetajale.

mõned neist on:  
 1) ujumishooaega pikendada 1. september - 31.mai  
 2) basseini kasutada 5 päeval nädalas kell 9.05-12.05  
 3) 8 rühma olemasolu (3 rühma võiks olla võimalik sisse tuua ümberkaudsetest koolidest/lasteaedadest)  
  
Leiti, et ujumisgraafikut on vaja igal aastal üle vaadata ja kohandada, arvestades laste vanuselist koosseisu ja nende arengu taset.   
Lasteaias on vajadus asendustöötaja järgi ning seda tööd saaks teha ujumisõpetaja. Eriti suvel puhkuste asendamise ajal.   
  
Ujumisõpetaja hinnangul on optimaalne tunni pikkus 40-45 minutit, mis on tema arvates jõukohane ka sõimelastele.   
Ujumisõpetaja täiskoht ei anna Rõuge lasteaia lastele rohkem ujumisaega, sest ujumistundide arvu suurendamine hakkaks häirima muud õppetööd. Täiskoha tunnid peaksid tulema ümberkaudsete lasteasutuste laste arvelt. Täiskohaga ujumisõpetaja annaks võimaluse Rõuge lasteaia tunniplaani paremini sättida.   
Kui me saame täiskohaga ujumisõpetaja on vaja ka täiskohaga ujumisõpetaja abi ja uut liikumisõpetajat poole kohaga.   
  
3. Muudatused direktori töös  
Direktor viis hoolekogu kurssi mõningate muudatustega tema töös, kirjeldades ülesandeid, mis seoses valdade liitumisega on tema tööülesannetele liitunud. Mõningased arvamusavaldused erinevate koosolekul osalejate poolt uue eelarve kohta, ettepanekud.   
  
4. Lasteaed 50  
Arutleti lasteaia sünnipäeva teemadel. Augustis 2019 on Rõuge lasteaia 50 sünnipäev, selle puhul peetakse pidu. Küsiti ettepanekuid, kuidas seda päeva eriliseks teha. Toodi välja erinevaid näituse võimalusi, pildistend jms.   
  
5. Muud arutlusele tulnud teemad  
Seoses puhkustega ja nende asendamistega tuli jutuks kuu aja pikkune lasteaia kinniolek. Hoolekogu liikmed leidsid, et on õiglane ja õige sulgeda lasteaed suvel kuuks ajaks. Sel ajal saavad nii lapsed kui ka lasteaia töötajad puhata.

Ettepanek, et lasteaed puhkab 1. - 31. Juuli 2019.   
Hääletus: Poolt: 5  
 Vastu : -   
 Erapooletuid: -   
Otsus: Rõuge lasteaia töötajatel on õigus puhata 1. - 31. Juuli 2019. Lasteaed on sellel perioodil suletud, ühtegi last hoida ei võeta.   
  
Jõuluteemaline arutlus. Õpetajate jõulupeo kuupäeva küsimine.